pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. ย้ำ! กคช. ให้สร้างบ้าน สร้างที่พักอาศัยให้กับประชาชน และสังคมให้น่าอยู่
วันพฤหัสบดีที่ 9 พฤศจิกายน 2566
09/11/2566
พม. ย้ํา! กคช. ให้สร้างบ้าน สร้างที่พักอาศัยให้กับประชาชน และสังคมให้น่าอยู่
ขับเคลื่อนการสร้างบ้านให้มีมาตรฐานเท่าเทียมกันทุกหลัง และมีชุมชนปลอดภัย
วันที่ 8 พฤศจิกายน 2566 เวลา 09.00 น.นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยนายธเนศพล ธนบุณยวัฒน์ เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ และคณะที่ปรึกษา ตรวจเยี่ยมการเคหะแห่งชาติ พร้อมมอบนโยบายการขับเคลื่อนภารกิจ โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ พร้อมด้วยนายทวีพงษ์ วิชัยดิษฐ ผู้ว่าการการเคหะแห่งชาติ เข้าร่วม ณ สํานักงานใหญ่ การเคหะแห่งชาติ
นายวราวุธกล่วาว่า ภารกิจการเคหะแห่งชาติ (กคช.) คือการสร้างบ้าน สร้างที่พักอาศัยให้กับประชาชน แต่สิ่งที่สําคัญกว่าคือ “การสร้างสังคมให้น่าอยู่” มีความปลอดภัย เมื่ออยู่อาศัยแล้วมีแต่ความสบายใจ โดยเริ่มตั้งแต่การก่อสร้างที่คํานึงถึงความยั่งยืน ได้แก่ การออกแบบอาคารที่ลดการใช้พลังงาน การใช้วัสดุก่อสร้างหรือทรัพยากรที่เป็นมิตรกับผู้อยู่อาศัยและสิ่งแวดล้อม มีพื้นที่สีเขียวเป็นพื้นที่ส่วนกลาง มีการบริหารจัดการขยะตั้งแต่ต้นทาง ด้วยการสร้างมูลค่าให้กับขยะเพื่อเพิ่มรายได้ให้กับครอบครัว การสร้างสุขลักษณะที่ดีให้กับผู้อยู่อาศัยในชุมชน รวมไปถึงการออกแบบที่อยู่อาศัยในเชิงอารยสถาปัตย์ หรือ Universal Design เพื่อให้ประชาชนทุกกลุ่มทั้งผู้สูงอายุคนพิการ และคนปกติ สามารถอยู่อาศัยร่วมกันได้อย่างปลอดภัย ไม่มีข้อจํากัดทางด้านอายุและสภาพร่างกาย
นายวราวุธกล่าวต่อไปว่า นอกจากนี้ กคช. ควรสร้างสถาบันครอบครัวให้เข้มแข็ง จัดให้มีกิจกรรมสร้างความสัมพันธ์ภายในชุมชน เพื่อให้สมาชิกในครอบครัวได้ทํากิจกรรมพัฒนาชุมชนร่วมกันอย่างน้อยสัปดาห์ละหนึ่งวัน เพราะเมื่อ กคช. สร้างบ้านให้กับประชาชนแล้ว ย่อมจะต้องสร้างสังคมที่น่าอยู่ภายใต้กฎ กติกา ในการอยู่อาศัยร่วมกัน เพื่อให้ทุกคนในชุมชนมีรอยยิ้มและมีความสุขกันทุกครอบครัว และเมื่อทุกครอบครัวมีความสุข ย่อมจะส่งผลไปยังชุมชน และสังคมให้มีความยั่งยืนต่อไป
นายวราวุธกล่าวเพิ่มเติมว่าสังคมและชุมชนที่ดีไม่ได้ขึ้นอยู่กับราคาของบ้าน ดังนั้น กคช. ต้องสร้างบ้านให้มีมาตรฐานเท่าเทียมกันทุกหลัง ทุกห้อง ทุกพื้นที่ และทุกชุมชนจะต้องมีสังคมที่ดี มีความอบอุ่น อยู่แล้วมีความสุขและมีความอบอุ่นใจเหมือนกันทุกที่ โดยให้คิดว่าอยากให้ลูกหลานของเราอยู่ในสังคมแบบไหน เราจะต้องสร้างสังคมแบบนั้นขึ้นมา ให้ทุกคนรู้สึกว่าอยากอยู่ในชุมชนของ กคช. อยากเติบโต อยากสร้างครอบครัวที่ดีในชุมชนของ กคช. ต่อไป
รัฐบาลไทย-ข่าวทำเนียบรัฐบาล-ครม. เคาะ 2 มาตรการ รักษาเสถียรภาพราคาข้าวโพดเลี้ยงสัตว์ ปี 66/67
วันพฤหัสบดีที่ 9 พฤศจิกายน 2566
ครม. เคาะ 2 มาตรการ รักษาเสถียรภาพราคาข้าวโพดเลี้ยงสัตว์ ปี 66/67
.....
ที่ประชุม ครม. (7 พ.ย. 66) อนุมัติมาตรการรักษาเสถียรภาพราคาข้าวโพดเลี้ยงสัตว์ ปี 66/67 จํานวน 2 โครงการ วงเงินรวม 65,170,000 บาท เพื่อช่วยเหลือสภาพคล่องของสถาบันเกษตรกรและผู้ประกอบการรับซื้อข้าวโพดเลี้ยงสัตว์จากเกษตรกร โดยไม่เร่งระบายผลผลิต รวมถึงรักษาเสถียรภาพราคาข้าวโพดเลี้ยงสัตว์ในช่วงผลผลิตออกสู่ตลาดมาก ซึ่งจะส่งผลให้ราคาข้าวโพดเลี้ยงสัตว์ที่เกษตรกรขายได้อยู่ในระดับที่เหมาะสม
.
1. โครงการชดเชยดอกเบี้ยในการเก็บสต็อกข้าวโพดเลี้ยงสัตว์ ปี 66/67 วงเงิน 26,670,000 บาท โดยจะชดเชยดอกเบี้ยให้แก่ผู้เข้าร่วมโครงการฯ 4% ต่อปี ตามระยะเวลาที่เก็บสต็อก ระยะเวลาโครงการ ตั้งแต่ ครม. มีมติอนุมัติ (7 พ.ย.66) – มิ.ย. 68
.
2. โครงการสินเชื่อเพื่อรวบรวมข้าวโพดเลี้ยงสัตว์และสร้างมูลค่าเพิ่มโดยสถาบันเกษตรกร ปี 66/67 วงเงิน 38,500,000 บาท ซึ่ง ธ.ก.ส. จะสนับสนุนสินเชื่อแก่สถาบันเกษตรกร นําไปใช้เป็นเงินทุนหมุนเวียน รับซื้อข้าวโพดเลี้ยงสัตว์จากเกษตรกร คิดดอกเบี้ยเงินกู้ 4.85% ต่อปี สถาบันเกษตรกรรับภาระดอกเบี้ย 1% ต่อปี และรัฐบาลสนับสนุนดอกเบี้ยแก่ ธ.ก.ส. 3.85% ต่อปี (ไม่เกิน 12 เดือน) เริ่ม 1 ต.ค. 66 - 30 มิ.ย. 68
.
อ่านเพิ่มเติม คลิกhttps://www.thaigov.go.th/news/contents/details/74302
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมควบคุมมลพิษประกาศ PM2.5 มีแนวโน้มสูง ตั้งแต่วันที่ 9 - 13 พฤศจิกายน 2566
วันพฤหัสบดีที่ 9 พฤศจิกายน 2566
กรมควบคุมมลพิษประกาศ PM2.5 มีแนวโน้มสูง ตั้งแต่วันที่ 9 - 13 พฤศจิกายน 2566
ในพื้นที่ กทม. สมุทรปราการ สมุทรสาคร นครปฐม ปทุมธานี และนนทบุรี
เพื่อสุขภาพของประชาชนโปรดงดการเผาในที่โล่ง ใช้รถเท่าที่จําเป็น เฝ้าระวังรักษาสุขภาพอนามัย ตรวจสอบคุณภาพอากาศก่อนออกจากบ้านโดยท่านสามารถติดตามสถานการณ์ผ่านทางเว็บไซต์ Air4Thai.com และ airbkk.com แอปพลิเคชัน Air4Thai และ AirBKK
รัฐบาลไทย-ข่าวทำเนียบรัฐบาล-รมว.พิมพ์ภัทรา ให้สมาคมอุตสาหกรรมยานยนต์ไทยเข้าพบ หารือนโยบายอุตสาหกรรมยานยนต์
วันพฤหัสบดีที่ 9 พฤศจิกายน 2566
09/11/2566
รมว.พิมพ์ภัทรา ให้สมาคมอุตสาหกรรมยานยนต์ไทยเข้าพบ หารือนโยบายอุตสาหกรรมยานยนต์
รมว.พิมพ์ภัทรา ให้สมาคมอุตสาหกรรมยานยนต์ไทยเข้าพบ หารือนโยบายอุตสาหกรรมยานยนต์
วันที่ 7 พฤศจิกายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้ นายสุวัชร์ ศุภกาญจน์เดชากุล นายกสมาคมอุตสาหกรรมยานยนต์ไทยและคณะ เข้าพบเพื่อรับทราบนโยบายการดําเนินงานของกระทรวงอุตสาหกรรม และนโยบายที่เกี่ยวข้องกับอุตสาหกรรมยานยนต์ เพื่อเป็นแนวทางในการกําหนดทิศทางการทํางานร่วมกันระหว่างภาครัฐและภาคเอกชน โดยมีนางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม นายวันชัย พนมชัย รองปลัดกระทรวงอุตสาหกรรม รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม และผู้บริหารกระทรวงอุตสาหกรรม เข้าร่วมด้วย ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
รมว.พิมพ์ภัทรา กล่าวว่า อก. มีแนวทางดําเนินการตามที่คณะกรรมการนโยบายยานยนต์ไฟฟ้าแห่งชาติ (บอร์ดอีวี) ที่มีนายกรัฐมนตรีเป็นประธานการประชุม โดย อก. สนับสนุนและให้ความสําคัญในการผลักดันให้ไทยเป็นฮับการผลิตยานยนต์ไฟฟ้าในภูมิภาค ตามนโยบาย 30@30 ที่ตั้งเป้าหมายการผลิตรถ ZEV (Zero Emission Vehicle) หรือยานยนต์ที่ปล่อยมลพิษเป็นศูนย์ให้ได้อย่างน้อยร้อยละ 30 ของการผลิตยานยนต์ทั้งหมด ภายในปี 2573 และมาตรการสนับสนุนการใช้ยานยนต์ไฟฟ้า ระยะที่ 2 หรือ EV 3.5 ในช่วงระยะเวลา 4 ปี (พ.ศ. 2567 – 2570) เพื่อส่งเสริมให้อุตสาหกรรมยานยนต์ไฟฟ้าขยายตัวอย่างต่อเนื่อง และเปิดโอกาสให้เกิดการลงทุนผลิตรถยนต์ไฟฟ้าในประเทศไทยเพิ่มขึ้น สําหรับผู้ประกอบการรายใหม่ ๆ โดย อก. มีศูนย์ทดสอบยานยนต์และยางล้อแห่งชาติ” (ATTRIC) ที่รองรับการพัฒนาด้านยานยนต์ และพร้อมรับฟังปัญหาและความคิดเห็นจากสมาคมฯเพื่อนําไปหาแนวทางการดําเนินงานที่เหมาะสมในอนาคตต่อไป
รัฐบาลไทย-ข่าวทำเนียบรัฐบาล-มอบนโยบาย “เรียนดี มีความสุข” ต่อยอดการปฏิบัติจริง ฝากครูบูรณาการสื่อการสอนให้ทันสมัย
วันพฤหัสบดีที่ 9 พฤศจิกายน 2566
09/11/2566
มอบนโยบาย “เรียนดี มีความสุข” ต่อยอดการปฏิบัติจริง ฝากครูบูรณาการสื่อการสอนให้ทันสมัย
มอบนโยบาย “เรียนดี มีความสุข” ต่อยอดการปฏิบัติจริง ฝากครูบูรณาการสื่อการสอนให้ทันสมัย
พลตํารวจเอก เพิ่มพูน ชิดชอบ รัฐมนตรีว่าการกระทรวงศึกษาธิการ เป็นประธานเปิดโครงการยกระดับคุณภาพการจัดการศึกษาเชิงพื้นที่ จากนโยบายสู่การปฏิบัติ จัดโดยกองส่งเสริมและพัฒนาการบริหารการศึกษาในภูมิภาค สํานักงานปลัดกระทรวงศึกษาธิการ (กสภ.) ระหว่างวันที่ 27 – 29 กันยายน 2566 ณ โรงแรมเอเชีย แอร์พอร์ท จ.ปทุมธานี โดยมี นายนพ ชีวานันท์ เลขานุการรัฐมนตรีว่าการกระทรวงศึกษาธิการ นายสิริพงศ์ อังคสกุลเกียรติ โฆษกกระทรวงศึกษาธิการ พร้อมด้วย นายอรรถพล สังขวาสี ปลัดกระทรวงศึกษาธิการ ศึกษาธิการจังหวัด ศึกษาธิการภาค และผู้ที่เกี่ยวข้อง เข้าร่วม
รมว.ศธ. กล่าวว่า รัฐบาลนําโดย นายเศรษฐา ทวีสิน นายกรัฐมนตรี มีเป้าหมายที่จะปฏิรูปด้านการศึกษา ซึ่งสอดคล้องกับ วัตถุประสงค์ของการจัดงานในครั้งนี้ นั่นคือการยกระดับคุณภาพการจัดการศึกษาเชิงพื้นที่ ให้สอดคล้องกับนโยบาย “เรียนดี มีความสุข” โดยมีจุดเน้น 2 เรื่อง คือ นโยบายที่เน้นหนักในการทํางาน ได้แก่ การลดภาระครูและบุคลากรทางการศึกษา ปรับวิธีการประเมินวิทยฐานะครู สนับสนุนครูคืนถิ่น แก้ไขปัญหาหนี้สินครู จัดสรร 1 ครู 1 Tablet ใช้เทคโนโลยีสมัยใหม่ช่วยจัดการเรียนการสอนให้มีประสิทธิภาพ
ส่วนโยบายที่ต้องเร่งดําเนินการ ได้แก่ การลดภาระนักเรียนและผู้ปกครอง ยึดผู้เรียนเป็นศูนย์กลาง จัดหา 1 Tablet ให้ 1 นักเรียน มีแพลตฟอร์มการเรียนรู้ เรียนได้ทุกที่ ทุกเวลา (Anywhere Anytime) มีการบันทึกเทประหว่างการสอน เปิดโอกาสให้นักเรียนมาทบทวนบทเรียนซ้ํา มีการจัดตั้ง 1 อําเภอ 1 โรงเรียนคุณภาพ นําร่องพัฒนาโรงเรียนคุณภาพในทุกพื้นที่ จัดสรรการแนะแนวการเรียน (Coaching) แนะเป้าหมายชีวิต จัดทําระบบวัดผลรับรองมาตรฐานวิชาชีพ (Skill Certificate) ผู้เรียนสามารถเรียนรู้เพิ่มเติมและได้ประกาศนียบัตร เพื่อใช้ในการประกอบอาชีพในอนาคตได้ ส่งเสริมนักเรียนมีรายได้ระหว่างเรียน (Learn to Earn) มุ่งเน้นการผลิตและพัฒนากําลังคนในสาขาที่ตรงกับความต้องการของตลาดแรงงาน ลดอัตราเด็กจบใหม่ว่างงาน เรียนจบแล้วมีงานทํา
“ขอฝากฝังให้บุคลากรทางการศึกษามีการบูรณาการหลักสูตรทางวิชาการในเชิงสร้างสรรค์ ทําให้ผู้เรียนสนุก มีความสุขกับการเรียน และมีการบูรณาการนิทรรศการต่างๆ ให้อยู่ในรูปแบบของสื่อวิดิทัศน์ ทําให้เข้าใจง่าย และน่าสนใจยิ่งขึ้น ทั้งนี้ ขอชื่นชมครูและบุคลากรทางการศึกษาทุกท่าน ที่ร่วมกันขับเคลื่อนนโยบายที่ได้ให้ไว้ การที่นักเรียนสามารถถ่ายทอดความรู้ในการจัดนิทรรศการต่างๆ สะท้อนให้เห็นว่า การขับเคลื่อนงานตามแนวปฏิบัตินี้ ทําให้นักเรียนเข้าใจหลักสูตร ส่งผลให้ “เรียนดี” และ เรียนอย่าง “มีความสุข” ซึ่งเป็นผลจากการที่ผู้บริหารและบุคลากรทางการศึกษา “จับมือไว้ และไปด้วยกัน” รมว.ศธ. กล่าวในตอนท้าย
นายอรรถพล สังขวาสี ปลัดกระทรวงศึกษาธิการ กล่าวในตอนหนึ่งว่า การจัดโครงการในครั้งนี้ มุ่งเน้นที่จะสร้างการรับรู้และความเข้าใจในการนําทิศทางและนโยบายด้านการศึกษามาสู่การปฏิบัติอย่างเป็นรูปธรรม (Action Plan) ทั้งยังเป็นเวทีแลกเปลี่ยนเรียนรู้ ถอดบทเรียนการดําเนินงานที่มีแนวปฏิบัติที่เป็นเลิศ (Best Practices) เพื่อยกระดับคุณภาพการศึกษา ดังจะเห็นได้จากการแสดงผลงานทางวิชาการและนิทรรศการนวัตกรรมทางการศึกษาที่หลากหลาย อาทิ โครงการ Innovation For Thai Education (IFTE) และโครงการอาสาสมัคร ศธ. เพื่อลดภาระนักเรียนและผู้ปกครอง
รัฐบาลไทย-ข่าวทำเนียบรัฐบาล-ผู้ประกอบการธุรกิจส่งออกถือเป็นฟันเฟืองสำคัญในการขับเคลื่อนการเติบโตเศรษฐกิจของไทย
วันพฤหัสบดีที่ 9 พฤศจิกายน 2566
ผู้ประกอบการธุรกิจส่งออกถือเป็นฟันเฟืองสําคัญในการขับเคลื่อนการเติบโตเศรษฐกิจของไทย
.....
ผู้ประกอบการธุรกิจส่งออกถือเป็นฟันเฟืองสําคัญในการขับเคลื่อนการเติบโตเศรษฐกิจของไทย ให้สามารถแข่งขันได้ภายใต้บริบทโลกยุคใหม่ ที่เปลี่ยนแปลงตลอดเวลา รัฐบาลพร้อมเพิ่มโอกาสการส่งออกให้ผู้ประกอบการ เน้นสร้างรายได้เข้าประเทศ ใช้การทูตเชิงรุก หาตลาดใหม่ ๆ รักษาตลาดเดิม เพิ่มมูลค่าสินค้าด้วยนวัตกรรม สร้างอัตลักษณ์ความเป็นไทย
.
อ่านเพิ่มเติม :https://www.thaigov.go.th/news/contents/details/74339
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.ศธ. หารือกับ วอศ.เสาวภา เตรียมผลิต e-Book การทำอาหารไทย ดันเป็นซอฟต์พาวเวอร์ตามอัตลักษณ์ชาติไทย ตอบโจทย์สิบสาขาอุตสาหกรรมตาม Quick Win ของรัฐบาล
วันพฤหัสบดีที่ 9 พฤศจิกายน 2566
09/11/2566
รมว.ศธ. หารือกับ วอศ.เสาวภา เตรียมผลิต e-Book การทําอาหารไทย ดันเป็นซอฟต์พาวเวอร์ตามอัตลักษณ์ชาติไทย ตอบโจทย์สิบสาขาอุตสาหกรรมตาม Quick Win ของรัฐบาล
รมว.ศธ. หารือกับ วอศ.เสาวภา เตรียมผลิต e-Book การทําอาหารไทย ดันเป็นซอฟต์พาวเวอร์ตามอัตลักษณ์ชาติไทย ตอบโจทย์สิบสาขาอุตสาหกรรมตาม Quick Win ของรัฐบาล
พลตํารวจเอก เพิ่มพูน ชิดชอบ รัฐมนตรีว่าการกระทรวงศึกษาธิการ (รมว.ศธ.) ได้ประชุมหารือกับคณะผู้บริหารวิทยาลัยอาชีวศึกษา (วอศ.) เสาวภา นําโดย นายรังสรรค์ บางรักน้อย ผู้อํานวยการวิทยาลัยอาชีวศึกษาเสาวภา และคณะ เกี่ยวกับการผลิตสื่อการเรียนรู้ออนไลน์ (e-Book) ด้านการสอนทําอาหารไทย ให้สอดคล้องกับนโยบายการศึกษา “เรียนได้ทุกที่ ทุกเวลา” (Anywhere Anytime) และการยกระดับการสร้างการเรียนรู้และทักษะวิชาชีพสาขาอาหาร ตอบโจทย์สิบสาขาอุตสาหกรรมซอฟต์พาวเวอร์ตาม Quick Win ของคณะกรรมการยุทธศาสตร์ซอฟต์พาวเวอร์แห่งชาติ ของรัฐบาล
รมว.ศธ. กล่าวว่า ได้เชิญผู้บริหารวิทยาลัยอาชีวศึกษาเสาวภา ซึ่งเป็นวิทยาลัยด้านคหกรรมและศิลปกรรมในสังกัดสํานักงานคณะกรรมการการอาชีวศึกษา มาหารือถึงการจัดทําสื่อการเรียนการสอนการทําอาหารไทย ในรูปแบบสื่อสิ่งพิมพ์ที่มีข้อมูลและเนื้อหาด้านต่าง ๆ อยู่แล้ว ไม่ว่าจะเป็น ประวัติของอาหารไทย การเลือกซื้อวัตถุดิบ การปรุงอาหาร วิธีการและเทคนิคการถนอมอาหาร เป็นต้น มาปรับให้เป็นรูปแบบสื่อออนไลน์ (e-Book) เพื่อให้สอดคล้องกับการ “เรียนได้ทุกที่ ทุกเวลา” (Anywhere Anytime) ตามนโยบายของรัฐมนตรีว่าการกระทรวงศึกษาธิการ ให้แล้วเสร็จภายใน 15 วัน
“การจัดการเรียนการสอนในยุคดิจิทัลเช่นนี้ ศธ.จะทํางานเชิงรุกเพื่อเตรียมจัดทําเนื้อหาการเรียนการสอนให้อยู่ในรูปแบบการเรียนออนไลน์ได้ง่ายขึ้น โดยเริ่มจาก “สาขาอาหาร” ซึ่งสอดคล้องกับการผลักดันการผลิตกําลังคนที่มีทักษะสูงสาขาอาหาร ตามแผนการพัฒนากําลังคณะกรรมการขับเคลื่อนยุทธศาสตร์ซอฟพาวเวอร์ ของกระทรวงศึกษาธิการ เพื่อผลักดันอาหารไทย ที่มีจุดเด่นและอัตลักษณ์ไม่แพ้ชาติใดในโลก ให้เป็นซอฟต์พาวเวอร์สร้างชื่อเสียงให้กับประเทศตามยุทธศาสตร์ฯ ซอฟต์พาวเวอร์ของรัฐบาล จึงเริ่มต้นที่วิทยาลัยฯ เสาวภา เพราะนอกจากจะมีความเชี่ยวชาญด้านการเรียนการสอนสาขาอาหารแล้ว ยังเป็นศูนย์ความเป็นเลิศทางการอาชีวศึกษา (Excellent Center) สาขาอาหารและโภชนาการ และเป็นหนึ่งในศูนย์บริหารเครือข่ายการผลิตและพัฒนากําลังคนอาชีวศึกษา (Center of Vocational Manpower Networking Management: CVM) สาขาการจัดการธุรกิจอาหาร และออกแบบนิเทศศิลป์ ด้วย โดยมอบให้วิทยาลัยฯ เสาวภา ปรับสื่อสิ่งพิมพ์ที่มีอยู่แล้ว ซึ่งเป็นสื่อที่ดีและมีประโยชน์ ให้เข้าถึงได้ง่ายขึ้นในรูปแบบ e-Book ที่สามารถเผยแพร่ให้นักเรียนนักศึกษา ครู และประชาชนที่สนใจ ได้เรียนรู้เพียงสแกน QR code เท่านั้น โดยยังคงไว้ซึ่งอัตลักษณ์ เอกลักษณ์ และความเป็นตัวตนของอาหารไทยและอาหารไทยโบราณ ทั้งนี้ คาดว่าจะใช้เวลาเพียง 15 วัน สื่อ e-Book ด้านการเรียนการสอนอาหารไทยก็น่าจะพร้อมเผยแพร่สู่สาธารณชนได้” รมว.ศธ.กล่าว
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบำเพ็ญพระราชกุศลถวายผ้าพระกฐิน
วันพฤหัสบดีที่ 9 พฤศจิกายน 2566
09/11/2566
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบําเพ็ญพระราชกุศลถวายผ้าพระกฐิน
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบําเพ็ญพระราชกุศลถวายผ้าพระกฐิน
วันที่ 8 พฤศจิกายน 2566 เวลา 17.00 น. ดร.ณัฐพล รังสิตพล ปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนิน พร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบําเพ็ญพระราชกุศลถวายผ้าพระกฐิน ณ วัดมหาธาตุยุวราชรังสฤษดิ์
เมื่อเสด็จฯ ถึงวัดมหาธาตุยุวราชรังสฤษดิ์ เสด็จเข้ามณฑปเจดีย์ศรีรัตนมหาธาตุ ทรงวางพวงมาลัย และทรงจุดธูปเทียนเครื่องทองน้อยถวายสักการะพระบรมสารีริกธาตุ ทรงกราบ ต่อจากนั้น เสด็จฯ ไปยังพระอุโบสถ พระบาทสมเด็จพระเจ้าอยู่หัวทรงวางผ้าไตรเหนือพานแว่นฟ้าหน้าอาสน์สงฆ์ ทรงจุดธูปเทียนเครื่องนมัสการบูชาพระศรีสรรเพชญ์ พระประธานพระอุโบสถ แล้วทรงหยิบผ้าห่มสําหรับพระประธาน พระราชทานเจ้าพนักงานภูษามาลา จากนั้น เจ้าหน้าที่กรมการศาสนากราบบังคมทูลรายงานจํานวนพระสงฆ์ จบแล้ว ทรงหยิบผ้าไตรที่พานแว่นฟ้านั้นพาดระหว่างพระกร แล้วประนมพระหัตถ์ ผินพระพักตร์สู่พระประธาน ทรงกล่าวคําถวายผ้าพระกฐิน ทรงวางผ้าไตรไว้บนพานแว่นฟ้าที่เดิม ทรงประเคนผ้าไตรและเทียนปาฏิโมกข์แด่พระสงฆ์รูปที่ 2 เมื่อพระสงฆ์ทําพิธีกฐินกรรมแล้ว พระสงฆ์ผู้ครองผ้าพระกฐินออกไปครองผ้าพระกฐินเสร็จแล้ว พระบาทสมเด็จพระเจ้าอยู่หัว ทรงถวายเครื่องบริวารพระกฐินแด่พระสงฆ์ผู้ครองผ้าพระกฐิน ทรงหลั่งทักษิโณทก พระสงฆ์ถวายอนุโมทนา ถวายอดิเรก
รัฐบาลไทย-ข่าวทำเนียบรัฐบาล-"ชาดา" หารือ สส.สตูล-ศอ.บต. ถกนำร่องผลักดันศูนย์อิสลามจังหวัดสตูล เพิ่มพื้นที่ประกอบศาสนกิจ พร้อม วางแนวป้องกัน ยาเสพติดในพื้นที่
วันพฤหัสบดีที่ 9 พฤศจิกายน 2566
09/11/2566
"ชาดา" หารือ สส.สตูล-ศอ.บต. ถกนําร่องผลักดันศูนย์อิสลามจังหวัดสตูล เพิ่มพื้นที่ประกอบศาสนกิจ พร้อม วางแนวป้องกัน ยาเสพติดในพื้นที่
"ชาดา" หารือ สส.สตูล-ศอ.บต. ถกนําร่องผลักดันศูนย์อิสลามจังหวัดสตูล เพิ่มพื้นที่ประกอบศาสนกิจ พร้อม วางแนวป้องกัน ยาเสพติดในพื้นที่
เมื่อวันที่ 8 พฤศจิกายน 2566 ที่กระทรวงมหาดไทย นายชาดา ไทยเศรษฐ์ รัฐมนตรีช่วยว่าการกระทรวงมหาดไทย ต้อนรับนายพิบูลย์ รัชกิจประการ และ นายวรศิษฎ์ เลียงประสิทธิ์ สส.จังหวัดสตูล พรรคภูมิใจไทย พร้อมด้วยนายชนธัญ แสงพุ่ม รองเลขาธิการศูนย์อํานวยการบริหารจังหวัดชายแดนภาคใต้ (ศอ.บต.) นําทีมคณะกรรมการอิสลามประจําจังหวัดสตูล เข้าพบ รัฐมนตรีช่วยว่าการกระทรวงมหาดไทย หารือถึงการผลักดันศูนย์บริหารจัดการอิสลามจังหวัดสตูล พร้อมทั้งปรับพื้นที่โดยรอบ เพื่อเป็นสถานที่ทํางานบริหารกิจการศาสนาอิสลามของจังหวัดสตูล และจัดกิจกรรมสําคัญต่าง ๆ
นอกจากนี้ วงพูดคุย ยังได้หารือ ถึงมาตรการ แก้ไขปัญหายาเสพติดในพื้นที่อย่างจริงจัง เพื่อหวังสร้างจังหวัดสตูล ให้เป็นโมเดลนําร่อง แก้ไขปัญหานี้อย่างจริงจัง
"ผมต้องขอบคุณ ท่านสส. ศอ.บต. และคณะ ที่ให้ความสําคัญกับพี่น้องชาวมุสลิม ในการขับเคลื่อน ดูแลพี่น้องในพื้นที่ให้ประชาชนได้มีพื้นที่เพื่อทําศาสนกิจ พิธีทางศาสนา และกิจกรรมของพี่น้องมุสลิม รวมถึงการแก้ไขปัญหายาเสพติดในพื้นที่ ที่จะต้องจัดอบรมอย่างจริงจัง แก้ไขผู้ที่กระทําผิดไปแล้ว ให้กลับสู่สังคมอย่างมีศักดิ์ศรี ในขณะเดียวกัน ก็ต้องช่วยกันในเรื่องของต้นน้ํา ที่จะต้องเน้นการป้องกัน สอดส่องดูแลพื้นที่ ให้ปลอดจากยาเสพติด ซึ่งในทุกกระบวนการ เราต้องให้ความสําคัญ ใส่ใจ เพื่อให้เกิดประสิทธิภาพ และแก้ปัญหานี้ได้อย่างจริงจัง รวมทั้งบูรณาการความร่วมมือ ตั้งต้นในระดับท้องถิ่น จนถึงในระดับการบริหาร ซึ่ง สส. ก็ถือเป็นกลไกหนึ่ง ในการช่วยประสานงาน และขับเคลื่อนให้บรรลุผล" นายชาดา กล่าว
ขณะที่นายวรศิษฎ์ ก็ได้รับเรื่องการหารือ จากคณะกรรมการอิสลามประจําจังหวัดสตูล ถึงศูนย์บริหารจัดการศาสนาอิสลามจังหวัดสตูล เรื่องการผลักดันการก่อสร้างศูนย์ฯ เนื่องจากพื้นที่มีความทรุดโทรม ไม่เหมาะสมในการให้บริการงานทางด้านศาสนาอิสลามให้กับพี่น้องในพื้นที่ จึงได้นําคณะมาหารือกับท่านรัฐมนตรีในวันนี้
รัฐบาลไทย-ข่าวทำเนียบรัฐบาล-นายกสั่ง จัดการข่าวปลอมเด็ดขาด
วันพฤหัสบดีที่ 9 พฤศจิกายน 2566
นายกสั่ง จัดการข่าวปลอมเด็ดขาด
นายกสั่ง จัดการข่าวปลอมเด็ดขาด
วันนี้ (9 พฤศจิกายน 2566) นายเศรษฐา ทวีสิน นายกรัฐมนตรี เป็นประธาน การประชุมคณะกรรมการป้องกัน ปราบปราม และแก้ไขปัญหาการเผยแพร่ข้อมูลทางสื่อสังคมออนไลน์ ครั้งที่1/2566 โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม พร้อมด้วย นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงฯ นายเวทางค์ พ่วงทรัพย์ รองปลัดกระทรวงฯ ในฐานะเลขานุการฯ และกรรมการ เข้าร่วมประชุม ในการหารือเร่งแก้ไขปัญหาข่าวเท็จ ข่าวหลอกลวงในสื่อสังคมออนไลน์ ที่จะสร้างความแตกแยก สร้างความเสียหายทางเศรษฐกิจและสังคมในวงกว้าง เช่น ข่าวเท็จแอปพลิเคชั่น ดิจิทัลวอลเล็ต รับเงินดิจิทัล 10,000 บาท และการเปิดรับลงทะเบียนรับเงินดิจิทัล 10,000 บาท เพื่อลดความเดือนร้อนให้แก่ประชาชน จากความร่วมมือของทุกหน่วยงาน ทั้งภาครัฐและเอกชน ในการบูรณาการ ทํางานร่วมกันอย่างเร่งด่วน โดยมี ผู้แทนจากหน่วยงานที่เกี่ยวข้อง เข้าร่วม ณ ตึกไทยคู่ฟ้า ทําเนียบรัฐบาล
_______________________
รัฐบาลไทย-ข่าวทำเนียบรัฐบาล-PM chairs awarding ceremony for 2023 Outstanding local government organizations
วันพฤหัสบดีที่ 9 พฤศจิกายน 2566
09/11/2566
PM chairs awarding ceremony for 2023 Outstanding local government organizations
PM chairs awarding ceremony for 2023 Outstanding local
government organizations
November 8, 2023, at 0900hrs, at Santi Maitri Building, Government House, Prime Minister and
Minister of Finance Srettha Thavisin presided over the awarding ceremony of the 2023
Outstanding Local Government Organizations. Attending the awarding ceremony were Deputy
Prime Minister Somsak Thepsutin, in his capacity as chair of Decentralization to the Local
Government Organization Committee, members of the subcommittee on criteria determination
for allocating subsidies as prize money for local government organizations, local government
organization executives, and representatives of awarded local government organizations. The
top award went to Roi-Et Municipality (Roi-Et province), whereas 2 nd , 3 rd , and 4 th prize winners
are Mae Hia Municipality (Chiang Mai province), Pang Mu Subdistrict Administrative Organization
(Mae Hong Son province), and Chiang Rai City Municipality (Chiang Rai province) respectively.
The Prime Minister congratulated all the 62 local government organizations that received the
awards today. It has been 21 years since the award for outstanding local government
organizations was initiated by the Government, through the Decentralization to the Local
Government Organization Committee, with the objective to promote management efficiency,
transparency, and accountability of local government organizations for sustainable development
of localities. Local government organizations are encouraged to leverage innovations in public
services, drive forward local development and prosperity, and pgrade their management
standards at an international level.
The Prime Minister expressed hope that the awarded organizations use the prize money to
enhance their management efficiency, promote local innovations, and address problems of
community people, in order to elevate people’s quality of life, and promote sustainable
development of their localities.
รัฐบาลไทย-ข่าวทำเนียบรัฐบาล-พม. และภาคีเครือข่าย  เดินรณรงค์ใจกลางกรุง ปลุกกระแสสังคม ยุติความรุนแรงต่อเด็ก สตรี และบุคคลในครอบครัว
วันพฤหัสบดีที่ 9 พฤศจิกายน 2566
09/11/2566
พม. และภาคีเครือข่าย  เดินรณรงค์ใจกลางกรุง ปลุกกระแสสังคม ยุติความรุนแรงต่อเด็ก สตรี และบุคคลในครอบครัว
พบเห็นการกระทําความรุนแรงในสังคม สามารถแจ้งเหตุได้ที่ สายด่วน พม. 1300
วันนี้ (7 พ.ย. 66) เวลา 13.30 น. กระทรวงการพัฒนาสังคมและความมั่นคงของมนุษย์ (พม.) ร่วมกับ เพจ Because We Care และ ศูนย์พึ่งได้ โรงพยาบาลตํารวจ จัดกิจกรรมรณรงค์ยุติความรุนแรงต่อเด็ก สตรี และบุคคลในครอบครัว โดยนางสุดา สุหลง รองอธิบดีกรมกิจการสตรีและสถาบันครอบครัวและพ.ต.อ.หญิง ศิริกุล ศรีสง่า โฆษกโรงพยาบาลตํารวจ และที่ปรึกษาปลัดกระทรวงการพัฒนาสังคมและความมั่นคงของมนุษย์ด้านสื่อสารสังคม พร้อมด้วยนางสาวนดา บินร่อหีม ประธานสภาเด็กและเยาวชนแห่งประเทศไทย ร่วมติดเข็มกลัดริบบิ้นสีขาวให้กับ พลตํารวจโท ทวีศิลป์ เวชวิทารณ์ รักษาราชการเเทน นายแพทย์ใหญ่ (สบ 8) โรงพยาบาลตํารวจ และคณะผู้บริหาร อีกทั้งมอบเข็มกลัดริบบิ้นสีขาวและสื่อประชาสัมพันธ์ เพื่อร่วมรณรงค์ยุติความรุนแรงในสังคมในทุกรูปแบบ ณ ลานกิจกรรม ชั้น 2 อาคารมหาภูมิพลราชานุสรณ์ 88 พรรษา โรงพยาบาลตํารวจ
นางสุดากล่าวว่า กิจกรรมรณรงค์ยุติความรุนแรงต่อเด็ก สตรี และบุคคลในครอบครัว จัดขึ้นเนื่องในเดือนพฤศจิกายน ซึ่งเป็น "เดือนรณรงค์ยุติความรุนแรงต่อเด็ก สตรี และบุคคลในครอบครัว" เพื่อมุ่งเน้นการป้องกันและแก้ไขปัญหาความรุนแรงทั้งต่อเด็ก สตรี และบุคคลในครอบครัว รวมไปถึงความรุนแรงในสังคมทุกรูปแบบ โดยให้สังคมได้ตระหนักและมีส่วนร่วมในการป้องกันและขจัดความรุนแรง ด้วยการติดริบบิ้นสีขาว ซึ่งเป็นสัญลักษณ์สําคัญที่ใช้ในการรณรงค์ยุติความรุนแรงต่อเด็ก สตรี และบุคคลในครอบครัว ด้วยการไม่ยอมรับ ไม่นิ่งเฉย และไม่กระทํารุนแรงต่อเด็ก สตรี และบุคคลในครอบครัว ในทุกรูปแบบ
พ.ต.อ.หญิง ศิริกุลกล่าวว่า วันนี้ ผู้แทนภาคีเครือข่ายทุกภาคส่วนทั้งหน่วยงานภาครัฐ ธุรกิจเอกชน และประชาสังคม ประกอบด้วย กระทรวง พม. ศูนย์พึ่งได้ โรงพยาบาลตํารวจ ศูนย์ช่วยเหลือสังคม สายด่วน พม. 1300 สภาเด็กและเยาวชนแห่งประเทศไทย ทีมประชาสัมพันธ์ พม. มูลนิธิเพื่อนพนักงานบริการ (SWING) และบริษัท โทรีเซนไทย เอเยนต์ซีส์ จํากัด (มหาชน) (TTA) ร่วมเดินรณรงค์ยุติความรุนแรงต่อเด็ก สตรี และบุคคลในครอบครัว เริ่มจากโรงพยาบาลตํารวจไปยังบริเวณลานน้ําพุ ศูนย์การค้าสยามพารากอน โดยร่วมติดเข็มกลัดริบบิ้นสีขาวให้กับ นายสุทรรศชัย พลายแก้ว ผู้ช่วยกรรมการผู้จัดการใหญ่ สายงานปฏิบัติการ ศูนย์การค้าสยามพารากอน และคณะผู้บริหาร พร้อมทั้งมอบเข็มกลัดริบบิ้นสีขาว เพื่อร่วมรณรงค์ยุติความรุนแรงในสังคมทุกรูปแบบ
พ.ต.อ.หญิง ศิริกุลกล่าวเพิ่มเติมว่า นอกจากนี้ มีการเยี่ยมศูนย์พึ่งได้ โรงพยาบาลตํารวจ ซึ่งเป็นศูนย์บริการแบบครบวงจรที่ให้คําปรึกษาและช่วยเหลือเด็กและสตรีที่ได้รับผลกระทบจากความรุนแรง โดยทํางานร่วมกับภาคีเครือข่ายอย่างบูรณาการแบบครบวงจรในรูปแบบศูนย์บริการแบบครบวงจร (One Stop Crisis Center) หรือ OSCC
หากพบเห็นการกระทําความรุนแรงในสังคมไม่ว่าจะเกิดขึ้นกับใครก็ตามสามารถแจ้งเหตุได้ที่ 1) ศูนย์ช่วยเหลือสังคม สายด่วน พม. 1300 2) ศูนย์พึ่งได้ โรงพยาบาลตํารวจ 3) เพจ FACEBOOK "Because We Care" และ 4) Line OA "ESS Help me" เพียงกดเพิ่มเพื่อน @esshelpme
รัฐบาลไทย-ข่าวทำเนียบรัฐบาล-​รมว.ยุติธรรม เป็นประธานการประชุมคณะอนุกรรมการด้านกฎหมายและกระบวนการยุติธรรม ครั้งที่ ๑/๒๕๖๖
วันพฤหัสบดีที่ 9 พฤศจิกายน 2566
09/11/2566
​รมว.ยุติธรรม เป็นประธานการประชุมคณะอนุกรรมการด้านกฎหมายและกระบวนการยุติธรรม ครั้งที่ ๑/๒๕๖๖
​รมว.ยุติธรรม เป็นประธานการประชุมคณะอนุกรรมการด้านกฎหมายและกระบวนการยุติธรรม ครั้งที่ ๑/๒๕๖๖
ในวันพฤหัสบดีที่ ๒ พฤศจิกายน ๒๕๖๖ เวลา ๑๓.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานการประชุมคณะอนุกรรมการด้านกฎหมายและกระบวนการยุติธรรม ครั้งที่ ๑/๒๕๖๖ โดยมี นางพงษ์สวาท นีละโยธิน ปลัดกระทรวงยุติธรรม นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายยู่สิน จินตภากร ผู้ช่วยรัฐมนตรีว่าการกระทรวงยุติธรรม พร้อมด้วยผู้แทนจากส่วนราชการในสังกัดกระทรวงยุติธรรม ผู้แทนขบวนการประชาชนเพื่อสังคมที่เป็นธรรม (ขปส.) หรือ พีมูฟ และผู้แทนหน่วยงานที่เกี่ยวข้อง เข้าร่วมฯ ณ ห้องประชุมกระทรวงยุติธรรม ๑๐-๐๑ ชั้น ๑๐ อาคารกระทรวงยุติธรรม
โดยที่ประชุมได้รับทราบคําสั่งและมติคณะรัฐมนตรีที่สําคัญ รวมทั้งรับทราบหลักการและแนวทางการแก้ไขปัญหาของคณะกรรมการแก้ไขปัญหาของขบวนการประชาชนเพื่อสังคมที่เป็นธรรม จํานวน ๖ ประการ
ในการนี้ ที่ประชุมได้ร่วมกันพิจารณาในประเด็นที่สําคัญ ได้แก่
๑. การรวบรวม ศึกษา ข้อจํากัดของกฎหมายที่เกี่ยวข้องให้นําไปสู่การแก้ไขปัญหาของขบวนการประชาชนเพื่อสังคมที่เป็นธรรม ประกอบด้วย ผลการดําเนินงานของคณะทํางานศึกษาข้อจํากัดในกระบวนการยุติธรรม และกรอบการแก้ไขกฎหมายและนโยบายที่เกี่ยวข้องสิทธิเสรีภาพและการจัดการทรัพยากร ๓ ด้าน ได้แก่ (๑) กรณีการแก้ไขกฎหมายและนโยบายที่เกี่ยวข้องสิทธิเสรีภาพและการจัดการทรัพยากร (๒) มติคณะรัฐมนตรี และประกาศที่เกี่ยวข้องกับสิทธิเสรีภาพและการจัดการทรัพยากร และ (๓) ร่างกฎหมายว่าด้วยสิทธิการจัดการทรัพยากรและการคุ้มครองสิทธิชุมชน
๒. พิจารณาเร่งรัดร่างกฎหมายนิรโทษกรรมแก่ราษฎร ซึ่งได้รับความเสียหายหรือได้รับผลกระทบจากการดําเนินการตามนโยบายของรัฐ พ.ศ. .... ตามที่กระทรวงยุติธรรมได้ศึกษาและรับฟังความคิดเห็นแล้ว เข้าสู่การพิจารณาของคณะรัฐมนตรีและบังคับใช้ภายใน ๑๐๐ วัน
๓. การใช้ระบบไต่สวนในการพิจารณาคดีแทนระบบกล่าวหาในคดีที่เกี่ยวกับสิทธิมนุษยชน และคดีที่เกี่ยวกับที่ดินทรัพยากร ป่าไม้ และสิ่งแวดล้อม
๔. ส่งเสริมในการเข้าถึงกระบวนการยุติธรรมอย่างเท่าเทียมของประชาชน โดยให้ปรับปรุง แก้ไข พระราชบัญญัติกองทุนยุติธรรม พ.ศ. ๒๕๕๘ และระเบียบที่เกี่ยวข้อง ๑๐ ประเด็น
และ ๕. ความคืบหน้าในการให้ความช่วยเหลือกรณีที่อยู่ระหว่างดําเนินการของคณะอนุกรรมการด้านคดีความ กฎหมายและกระบวนการยุติธรรม จํานวน ๒๓ กรณี
รัฐบาลไทย-ข่าวทำเนียบรัฐบาล-รัฐบาลไทยบริจาคเงินเป็นกรณีพิเศษ เพื่อให้ความช่วยเหลือทางมนุษยธรรม
วันพฤหัสบดีที่ 9 พฤศจิกายน 2566
รัฐบาลไทยบริจาคเงินเป็นกรณีพิเศษ เพื่อให้ความช่วยเหลือทางมนุษยธรรม
แก่สํานักงานบรรเทาทุกข์และจัดหางานของสหประชาชาติสําหรับผู้ลี้ภัยปาเลสไตน์ในตะวันออกใกล้
เมื่อวันที่ 3 พฤศจิกายน 2566 นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ เป็นผู้แทนรัฐบาลไทยมอบเงินบริจาคเป็นกรณีพิเศษแก่สํานักงานบรรเทาทุกข์และจัดหางานของสหประชาชาติสําหรับผู้ลี้ภัยปาเลสไตน์ในตะวันออกใกล้ (United Nations Relief and Works Agency for Palestine Refugees in the Near East: UNRWA) จํานวน 3 ล้านบาท (80,000 ดอลลาร์สหรัฐ) โดยมีนาย Giuseppe De Vincentiis รักษาการ UN Resident Coordinator เป็นผู้แทนรับมอบ เพื่อตอบสนองต่อการร้องขอฉุกเฉิน (flash appeal) ต่อเหตุความรุนแรงที่เพิ่มมากขึ้นในฉนวนกาซาของ UNRWA ในเดือนตุลาคม 2566
ประเทศไทยได้ติดตามสถานการณ์ในฉนวนกาซาอย่างใกล้ชิดด้วยความกังวลอย่างยิ่ง โดยเฉพาะผลกระทบต่อพลเรือนผู้บริสุทธิ์ ประเทศไทยหวังว่า เงินช่วยเหลือดังกล่าวจะช่วยบรรเทาความทุกข์ทรมานของชาวปาเลสไตน์ที่ต้องการอาหาร น้ํา ยารักษาโรค และที่พักพิงที่เหมาะสมในกาซา
ในฐานะสมาชิกประชาคมระหว่างประเทศที่มีความรับผิดชอบและยึดถือหลักการด้านมนุษยธรรมมาช้านานไทยได้ให้ความช่วยเหลือทางการเงินแก่ UNRWA อย่างต่อเนื่องมาตั้งแต่ปี 2521 โดยการบริจาคครั้งนี้เป็นการบริจาคเป็นกรณีพิเศษเพิ่มเติมจากคํามั่นต่อการสนับสนุนทางการเงินโดยสมัครใจในลักษณะรายปี (multi-year pledge) ของไทยแก่ UNRWA สําหรับปี 2565-2569 เป็นจํานวนเงินรวม 200,000 ดอลลาร์สหรัฐ ซึ่งต่อเนื่องจากคํามั่นต่อการสนันสนุนทางการเงินระหว่างปี 2560-2564 ในจํานวนเดียวกัน
ทั้งนี้ นายสุภาค โปร่งธุระ เอกอัครราชทูต ณ กรุงอัมมาน มอบเงินช่วยเหลือจํานวนดังกล่าวให้กับ UNRWA ที่จอร์แดนด้วยแล้ว เมื่อวันที่ 1 พฤศจิกายน 2566
รัฐบาลไทย-ข่าวทำเนียบรัฐบาล-“นฤมล” ผู้แทนการไทย เผย บ.หัวเว่ย สนใจสนับสนุนนโยบาย Smart Cities  เพื่อเพิ่มสมรรถนะการบริหารจัดการของภาครัฐ และยินดีสนับสนุนการดำเนินงานพัฒนา AI เพื่อส่งเสริมการท่องเที่ยว
วันพฤหัสบดีที่ 9 พฤศจิกายน 2566
09/11/2566
“นฤมล” ผู้แทนการไทย เผย บ.หัวเว่ย สนใจสนับสนุนนโยบาย Smart Cities  เพื่อเพิ่มสมรรถนะการบริหารจัดการของภาครัฐ และยินดีสนับสนุนการดําเนินงานพัฒนา AI เพื่อส่งเสริมการท่องเที่ยว
“นฤมล” ผู้แทนการไทย เผย บ.หัวเว่ย สนใจสนับสนุนนโยบาย Smart Cities  เพื่อเพิ่มสมรรถนะการบริหารจัดการของภาครัฐ และยินดีสนับสนุนการดําเนินงานพัฒนา AI เพื่อส่งเสริมการท่องเที่ยว รวมถึงถ่ายทอดองค์ความรู้ด้านเกษตรอัจฉริยะให้เกษตรกรไทย
ศาสตราจารย์ นฤมล ภิญโญสินวัฒน์ ผู้แทนการค้าไทย ให้การต้อนรับ Mr. David Li, CEO of Huawei Tehnologies (Thailand) Company และ Mr. Edison Xu, Board Director of Public Affair and Communication Department ผู้แทนบริษัท หัวเว่ย เทคโนโลยี (ประเทศไทย) จํากัด เข้าพบแสดงความยินดีเนื่องในโอกาสรับตําแหน่ง พร้อมหารือแผนการลงทุน และการพัฒนาบุคลากรด้านเทคโนโลยีดิจิตอลในไทย
ผู้แทนการค้าไทย เปิดเผยว่า บริษัท หัวเว่ย ให้ความสําคัญกับการลงทุนในประเทศไทยมาอย่างต่อเนื่อง ในหลายๆ โครงการ โดยบริษัทหัวเว่ย เห็นว่าไทยสามารถพัฒนาการใช้งานระบบ AI ในภาครัฐได้ และพร้อมร่วมมือกับหน่วยงานรัฐทั้งด้านภาคเกษตรกรรม และการท่องเที่ยว นอกจากนี้ บริษัทฯ สนใจสนับสนุนนโยบาย Smart Cities ของไทย เพื่อเพิ่มสมรรถนะการบริหารจัดการของภาครัฐ และยินดีสนับสนุนการดําเนินงานพัฒนา AI เพื่อส่งเสริมการท่องเที่ยวของไทย โดยเน้นการใช้ภาษาไทยในการคํานวณ ครอบคลุมข้อมูลที่เป็นประโยชน์ต่อนักท่องเที่ยวและการท่องเที่ยวไทยได้มากยิ่งขึ้น รวมถึงการนําเทคโนโลยีของบริษัท หัวเว่ย มาสนับสนุนการเป็น เป็น smart farmer นําองค์ความรู้ถ่ายทอดให้เกษตรกรไทยร่วมกับบริษัท startup ของไทย พร้อมกับเสนอให้ทําเป็น pilot project ในบางพื้นที่ เพื่อง่ายต่อการส่งมอบองค์ความรู้ แล้วค่อยดําเนินการขยายผลในวงกว้างต่อไป
ผู้แทนการค้า กล่าวว่า จากการหารือ ได้ข้อสรุปแนวทางการทํางานร่วมกันเพิ่มเติม ด้วยโครงการถ่ายทอดองค์ความรู้ด้านเกษตรอัจฉริยะให้เกษตรกรไทย เพราะประเทศไทยเป็นประเทศเกษตรกรรมและรัฐบาลมีนโยบายที่จะพัฒนาให้เกษตรกรสามารถเพิ่มผลิตภาพต่อไร่ ซึ่งบริษัท หัวเว่ยมีเทคโนโลยีที่สนับสนุนการเป็น smart farmers และยินดีจะร่วมทําโครงการต้นแบบกับทางการไทยเพื่อถ่ายทอดองค์ความรู้ให้เกษตรกรไทยร่วมกับบริษัท startups ของไทย โดยจะได้ประสานความร่วมมือไปยังกระทรวงเกษตรและสหกรณ์ กระทรวงดิจิทัลเพื่อเศรษฐกิจและสังคม รวมถึงหน่วยงานที่เกี่ยวข้องต่อไป
“สิ่งที่เห็นตรงกัน คือ ความสําคัญของการพัฒนาทุนมนุษย์ของไทยควบคู่กับการพัฒนาโครงสร้างพื้นฐานด้านดิจิตอล ซึ่งบริษัท หัวเว่ย มีพนักงานคนไทยประมาณ 2 พันคน และมีบริษัทไทยที่รับช่วงงานจากบริษัท หัวเว่ย ที่มีพนักงานคนไทยอีกราว 4 พันคน โดยบริษัท หัวเว่ยได้สานต่อแนวทางการถ่ายทอดองค์ความรู้ให้กับแรงงานไทยด้าน software และเทคโนโลยีดิจิตอลให้คนไทยมาอย่างต่อเนื่อง และจะดําเนินการให้มากขึ้นต่อไป เพื่อส่งเสริมให้ไทยมีสมรรถนะ และขีดความสามารถด้านการแข่งขันที่สูงขึ้นได้” ผู้แทนการค้า ย้ํา
รัฐบาลไทย-ข่าวทำเนียบรัฐบาล-“ศุภมาส” หารือ “หัวเว่ย” ผนึกกำลังสร้างแพลตฟอร์มพัฒนาเทคโนโลยี-กำลังคนด้านดิจิทัล
วันพฤหัสบดีที่ 9 พฤศจิกายน 2566
“ศุภมาส” หารือ “หัวเว่ย” ผนึกกําลังสร้างแพลตฟอร์มพัฒนาเทคโนโลยี-กําลังคนด้านดิจิทัล
.....
เมื่อวันที่ 2 พ.ย. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) ให้คณะผู้บริหาร บจก. หัวเว่ย เทคโนโลยี (ประเทศไทย) นําโดย Mr. Edison Xu, Board Director เข้าพบและร่วมหารือ ณ อาคารพระจอมเกล้า สํานักงานปลัดกระทรวง อว. (ถนนโยธี)
นางสาวศุภมาส กล่าวว่า กระทรวง อว. พร้อมร่วมมือกับ บจก. หัวเว่ย เทคโนโลยี (ประเทศไทย) สร้างแพลตฟอร์มเพื่อพัฒนาเทคโนโลยีดิจิทัล และพัฒนากําลังคนด้านดิจิทัล โดยมีมหาวิทยาลัยกว่า 30 แห่งเข้ามาร่วมบ่มเพาะทักษะด้านดิจิทัลให้แก่นักศึกษา และพัฒนาห้องเรียนอัจฉริยะ นอกจากนี้ ยังพร้อมร่วมมือในการพัฒนาด้าน 5G solution สําหรับอุตสาหกรรมการผลิต และการฝึกอบรมเพื่อพัฒนาทักษะด้านเทคโนโลยีสารสนเทศและการสื่อสาร (ICT) ให้แก่ผู้ประกอบการ โดยมีสํานักงานพัฒนาวิทยาศาสตร์และเทคโนโลยีแห่งชาติ (สวทช.) เข้ามาเป็นแกนหลักในการร่วมขับเคลื่อนกับ บจก.หัวเว่ย
“นี่คือการผนึกกําลังผ่านการบูรณาการการทํางานร่วมกันของกระทรวง อว. กับ บจก. หัวเว่ยฯ เพื่อพัฒนากําลังคนของไทยโดยเฉพาะนักศึกษาให้มีศักยภาพด้านเทคโนโลยีดิจิทัลมากยิ่งขึ้น” นางสาวศุภมาส กล่าว
โอกาสนี้ ผู้บริหาร บจก.หัวเว่ย ได้เรียนเชิญ รมว.กระทรวง อว. ไปเยี่ยมชม Huawei Research and Development Center ณ นครเซี่ยงไฮ้ และสํานักงานใหญ่ของ Huwei ณ เมืองเซินเจิ้น ในโอกาสที่ รมว.กระทรวง อว. จะเดินทางเยือนจีนเพื่อร่วมประชุมรัฐมนตรีด้านวิทยาศาสตร์และเทคโนโลยี เดือน พ.ย.นี้ อีกด้วย
รัฐบาลไทย-ข่าวทำเนียบรัฐบาล-​นายกฯ ประชุม คกก.ป้องกัน ปราบปราม และแก้ไขปัญหาการเผยแพร่ข้อมูลทางสื่อสังคมออนไลน์ เน้นย้ำให้ทุกหน่วยเร่งชี้แจงข้อมูลที่ถูกต้องให้ทันเวลา โดยเฉพาะนโยบายของรัฐบาล
วันพฤหัสบดีที่ 9 พฤศจิกายน 2566
09/11/2566
​นายกฯ ประชุม คกก.ป้องกัน ปราบปราม และแก้ไขปัญหาการเผยแพร่ข้อมูลทางสื่อสังคมออนไลน์ เน้นย้ําให้ทุกหน่วยเร่งชี้แจงข้อมูลที่ถูกต้องให้ทันเวลา โดยเฉพาะนโยบายของรัฐบาล
​นายกฯ ประชุม คกก.ป้องกัน ปราบปราม และแก้ไขปัญหาการเผยแพร่ข้อมูลทางสื่อสังคมออนไลน์ เน้นย้ําให้ทุกหน่วยเร่งชี้แจงข้อมูลที่ถูกต้องให้ทันเวลา โดยเฉพาะนโยบายของรัฐบาล
วันนี้ (9 พฤศจิกายน 2566) เวลา 15.00 น. ณ ห้องสีเขียว ตึกไทยคู่ฟ้า ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานประชุมคณะกรรมการป้องกัน ปราบปราม และแก้ไขปัญหาการเผยแพร่ข้อมูลทางสื่อสังคมออนไลน์ ครั้งที่ 1/2566 โดยมีคณะกรรมการฯ เข้าร่วมการประชุม
ภายหลังการประชุม นายชัย วัชรงค์ โฆษกประจําสํานักนายกรัฐมนตรี สรุปสาระสําคัญของการประชุมว่า ที่ประชุมได้รับทราบคําสั่งแต่งตั้งคณะกรรมการป้องกัน ปราบปราม และแก้ไขปัญหาการเผยแพร่ข้อมูลเท็จทางสื่อสังคมออนไลน์ และรับทราบการดําเนินงานที่เกี่ยวข้องกับการแก้ไขปัญหาข่าวปลอม รวมถึงพิจารณาแต่งตั้งคณะอนุกรรมการขับเคลื่อนการป้องกัน ปราบปราม และแก้ไขปัญหาการเผยแพร่ข้อมูลเท็จทางสื่อสังคมออนไลน์
พร้อมกันนี้ ที่ประชุมได้มอบหมายให้กระทรวงดิจิทัลเพื่อเศรษฐกิจและสังคม เป็นผู้ดําเนินการหลักในการแก้ไขข่าวเท็จที่สําคัญให้ทันเวลา โดยให้ตั้งไลน์กลุ่มแบ่งการทํางานเป็น 2 ทีม ทีมแรก ประกอบด้วยปลัดกระทรวง ทีมโฆษกกระทรวงไม่เกิน 2 คน และทีมงาน 2 คนต่อหนึ่งกระทรวง เพื่อทําหน้าที่ส่งประเด็นข่าวที่สําคัญที่เข้าข่ายให้ข้อเท็จจริง ทีมสอง ประกอบด้วย ทีมโฆษกกระทรวงไม่เกิน 2 คน และทีมงาน 2 คนต่อหนึ่งกระทรวง เพื่อทําหน้าที่ให้ข้อมูล ข้อเท็จจริง ส่วนการบังคับใช้กฎหมายรวมทั้งดําเนินคดี มอบหมายให้สํานักงานตํารวจแห่งชาติเป็นศูนย์กลางรับเรื่อง และเชื่อมโยงกับ AOC 1441 ในส่วนการจัดทําแผนปฏิบัติการขับเคลื่อนการแก้ปัญหาการเผยแพร่ข้อมูลเท็จทางสื่อสังคมออนไลน์ และการจัดทําข้อเสนอ มาตรการป้องกันและลดปัญหาข่าวเท็จ/ข่าวปลอม มอบหมายให้คณะอนุกรรมการขับเคลื่อนฯ ในการจัดทํา สําหรับการเชื่อมระบบแก้ปัญหาข่าวเท็จ ข่าวปลอม กับ AOC 1441 มอบหมายให้กระทรวงดิจิทัลเพื่อเศรษฐกิจและสังคม สํานักงานตํารวจแห่งชาติ และสํานักงานป้องกันและปราบปรามการฟอกเงินร่วมกันดําเนินการ
“นายกรัฐมนตรีเน้นย้ําให้ทุกหน่วยเร่งชี้แจงข้อมูลที่ถูกต้องให้ทันเวลา โดยเฉพาะนโยบายของรัฐบาล เพื่อไม่ให้ประชาชนสับสน ได้รับข้อมูลที่ถูกต้อง กําชับให้ทุกส่วนราชการขับเคลื่อนการทํางานอย่างบูรณาการ” นายชัย กล่าว
รัฐบาลไทย-ข่าวทำเนียบรัฐบาล-​โฆษกรัฐบาล เผย ไทยเตรียมความพร้อมอำนวยความสะดวกนักท่องเที่ยวชาวอินเดีย และไต้หวันตามนโยบาย Visa Free มั่นใจกระตุ้นการท่องเที่ยวและขับเคลื่อนเศรษฐกิจไทย
วันพฤหัสบดีที่ 9 พฤศจิกายน 2566
09/11/2566
​โฆษกรัฐบาล เผย ไทยเตรียมความพร้อมอํานวยความสะดวกนักท่องเที่ยวชาวอินเดีย และไต้หวันตามนโยบาย Visa Free มั่นใจกระตุ้นการท่องเที่ยวและขับเคลื่อนเศรษฐกิจไทย
​โฆษกรัฐบาล เผย ไทยเตรียมความพร้อมอํานวยความสะดวกนักท่องเที่ยวชาวอินเดีย และไต้หวันตามนโยบาย Visa Free มั่นใจกระตุ้นการท่องเที่ยวและขับเคลื่อนเศรษฐกิจไทย
นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลได้เตรียมความพร้อม ประสานงานการทํางานแบบบูรณาการ รองรับนักท่องเที่ยวชาวอินเดียและไต้หวัน ตามนโยบาย Visa Free ที่อนุญาตให้นักท่องเที่ยวทั้งสองสัญชาติพํานักอาศัยอยู่ในราชอาณาจักรไทยได้ไม่เกิน 30 วัน ตั้งแต่วันที่ 10 พฤศจิกายน 2566 ถึง 10 พฤษภาคม 2567 รวมระยะเวลาทั้งสิ้น 6 เดือน
โฆษกประจําสํานักนายกรัฐมนตรี กล่าวว่า นโยบายวีซ่าฟรี (Visa Free) จะอํานวยความสะดวกและสร้างแรงจูงใจให้กับนักท่องเที่ยวชาวอินเดียและไต้หวันให้เดินทางมายังประเทศไทย ซึ่งตรงกับช่วงฤดูการท่องเที่ยวของชาวอินเดียและไต้หวัน พร้อมทั้งกระตุ้นอุตสาหกรรมการท่องเที่ยวและขับเคลื่อนระบบเศรษฐกิจไทยช่วงปี 2566 – 2567 ในขณะเดียวกัน
ทั้งนี้ รัฐบาลโดยกระทรวงคมนาคมได้จัดตั้งศูนย์บัญชาการร่วม (Single Command Center) เพื่อเป็นศูนย์ประสานงานร่วมของทุกหน่วยงานที่เกี่ยวข้องกับการให้บริการนักท่องเที่ยวในท่าอากาศยานทุกขั้นตอนอย่างมีประสิทธิภาพ สะดวกรวดเร็ว ปลอดภัย และถูกต้องตามกฎหมาย โดยจะมีการเก็บบันทึกข้อมูลการให้บริการด้วยภาพถ่ายกล้องวงจรปิด เพื่อติดตามการให้บริการและนําข้อมูลมาวิเคราะห์เพื่อประกอบการพัฒนาการบริการให้ดียิ่งขึ้น และมอบหมายให้หน่วยงานที่เกี่ยวข้องบูรณาการร่วมกันเพื่ออํานวยความสะดวกแก่นักท่องเที่ยวทั้งสองสัญชาติในช่วงเวลาการดําเนินงานของนโยบายวีซ่าฟรี
ในเบื้องต้น กระทรวงคมนาคมได้มอบหมายให้หน่วยงานที่เกี่ยวข้องรองรับการเดินทางของผู้โดยสารทั้งสองสัญชาติ ด้วยการเตรียมความพร้อมในท่าอากาศยานต่าง ๆ นอกจากนี้ ยังจัดให้มีการเตรียมความพร้อมต่อการเดินทางภายในกรุงเทพฯ การเดินทางไปต่างจังหวัดทางรถไฟและรถโดยสาร และการเดินทางภายในต่างจังหวัด และการเตรียมความพร้อมสําหรับความปลอดภัยในการท่องเที่ยวทางน้ําด้วย
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มุ่งขับเคลื่อนเศรษฐกิจไทยด้วยการพัฒนาศักยภาพ และโอกาส สนับสนุนการเติบโตอุตสาหกรรมการท่องเที่ยว โดยรัฐบาลและกระทรวงที่เกี่ยวข้องพร้อมดําเนินมาตรการเบื้องต้นจะบูรณาการการทํางานร่วมกัน เพื่ออํานวยความสะดวกให้แก่นักท่องเที่ยวชาวต่างชาติตั้งแต่เดินทางเข้าสู่ประเทศ ตลอดจนเดินทางกลับออกจากประเทศไทย ให้มีความสะดวกรวดเร็ว ไม่แออัด และมีประสิทธิภาพ” นายชัย กล่าว
รัฐบาลไทย-ข่าวทำเนียบรัฐบาล-พบกับ ปืนไทย คชสีห์ ๒๐
วันพฤหัสบดีที่ 9 พฤศจิกายน 2566
พบกับ ปืนไทย คชสีห์ ๒๐
ได้ที่บูธแสดงผลงานสํานักงานปลัดกระทรวงกลาโหม ภายในงาน  Defense & Security 2023  ระหว่างวันที่ 6 - 9 พ.ย.66 ณ อาคารแสดงสินค้า และการประชุมอิมแพค (ฮอลล์ 9 - 12) เมืองทองธานี
รัฐบาลไทย-ข่าวทำเนียบรัฐบาล-pm 2.5 การแก้ไขปัญหาสำคัญของประเทศชาติ
วันพฤหัสบดีที่ 9 พฤศจิกายน 2566
pm 2.5 การแก้ไขปัญหาสําคัญของประเทศชาติ
...
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรมรับข้อเสนอแนะในการปรับปรุงกฎหมายและกระบวนการยุติธรรม
วันพฤหัสบดีที่ 9 พฤศจิกายน 2566
09/11/2566
รัฐมนตรีว่าการกระทรวงยุติธรรมรับข้อเสนอแนะในการปรับปรุงกฎหมายและกระบวนการยุติธรรม
รัฐมนตรีว่าการกระทรวงยุติธรรมรับข้อเสนอแนะในการปรับปรุงกฎหมายและกระบวนการยุติธรรม
ในวันพฤหัสบดีที่ ๙ พฤศจิกายน ๒๕๖๖ เวลา ๑๐.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วยนายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นายยู่สิน จินตภากร ผู้ช่วยรัฐมนตรีว่าการกระทรวงยุติธรรม และนายวัลลภ นาคบัว รองปลัดกระทรวงยุติธรรม รับเรื่องจากคณะราษฎรยกเลิก ๑๑๒ กรณีขอให้ออกกฎหมายนิรโทษกรรมนักโทษการเมืองทุกกรณี และแก้ไข ป.วิอาญาให้หลักประกันการประกันตัว ณ บริเวณด้านหน้าศูนย์บริการร่วมกระทรวงยุติธรรม ชั้น ๑ อาคารกระทรวงยุติธรรม
โดยรัฐมนตรีว่าการกระทรวงยุติธรรม กล่าวว่า กระทรวงยุติธรรมมีหน้าที่ประการหนึ่ง คือ การแก้ไขกฎหมายเพื่อให้เกิดความยุติธรรมกับทุกคน โดยเฉพาะในรัฐบาลปัจจุบันที่ยึดหลักนิติธรรม ซึ่งหมายความรวมถึงกฎหมายต้องมีความเป็นธรรม การที่กฎหมายมีความเป็นธรรม คือ การแก้กฎหมายใช้เวทีของสภาผู้แทนราษฎรที่มีตัวแทนของประชาชน สําหรับกระบวนการยุติธรรมจะรักษาความศักดิ์สิทธิ์ของรัฐธรรมนูญ ซึ่งให้ศักดิ์ศรีความเป็นมนุษย์ของคนมีความเท่าเทียมกัน ในส่วนของข้อมูลที่ได้รับจะมีคณะทํางานช่วยพิจารณาเพราะขณะนี้รัฐบาลได้แต่งตั้งให้กระทรวงยุติธรรมเป็นประธานในการดูแลเรื่องความเป็นธรรมและการแก้กฎหมาย
รัฐบาลไทย-ข่าวทำเนียบรัฐบาล-ดีอี ช่วยกู้เพจที่ทำการปกครองจังหวัดลำปาง ถูกแฮกและโพสต์คลิปหวิว
วันพฤหัสบดีที่ 9 พฤศจิกายน 2566
ดีอี ช่วยกู้เพจที่ทําการปกครองจังหวัดลําปาง ถูกแฮกและโพสต์คลิปหวิว
ดีอี ช่วยกู้เพจที่ทําการปกครองจังหวัดลําปาง ถูกแฮกและโพสต์คลิปหวิว
เมื่อวันที่ 8 พ.ย. 66 นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม ได้สั่งการให้เจ้าหน้าที่และหน่วยงานที่เกี่ยวข้องตรวจสอบเพจดังกล่าว ในการนี้ทางเจ้าหน้าที่กองป้องกันและปราบปรามการกระทําความผิดทางเทคโนโลยีสารสนเทศ สํานักงานปลัดกระทรวงดิจิทัลเพื่อเศรษฐกิจและสังคม ได้ช่วยกู้เพจ META (Facebook) ของที่ทําการปกครองจังหวัดลําปาง และแก้เนื้อหาที่ไม่เหมาะสมให้แก่ที่ทําการปกครองจังหวัดลําปางเรียบร้อยแล้ว ภายในวันดังกล่าวอย่างทันท่วงที
ทั้งนี้ DE ขอเตือนผู้จัดการเพจ ทั้งในหน่วยงานภาครัฐหรือภาคเอกชน ควรหมั่นตรวจสอบความปลอดภัยของเพจอย่างสม่ําเสมอ ในการตั้งค่าและตรวจสอบการใช้งานสื่อสังคมออนไลน์ เพื่อให้เกิดความมั่นคงปลอดภัย ทั้งเรื่องรหัสผ่าน การมอบสิทธิ์ในการเข้าถึงเพจ หรือการยืนยันตัวตนสองชั้น เพื่อป้องกันไม่ให้ผู้ไม่หวังดีเข้ามายึดครองเพจและแอบอ้างไปกระทําความเสียหายต่าง ๆ ได้ รวมทั้งหน่วยงานทั้งภาครัฐและภาคเอกชนยังสามารถรับมือกับปัญหา และแก้ไขปัญหาได้ทันที หากเกิดเหตุสื่อสังคมออนไลน์ของตนเองถูกแฮก ตลอดจนการสังเกตปัญหาอื่น ๆ ที่เกี่ยวเนื่องกับการแฮกระบบที่ตนเองคาดไม่ถึง เช่น ความสําคัญของอีเมล ซึ่งเป็นสาเหตุหนึ่งในการแฮกเข้าสู่ระบบ การสังเกตประวัติการใช้งานอีเมล การตรวจสอบประวัติการเข้าใช้งานสื่อสังคมออนไลน์ และแนวทางลดการสูญเสียของข้อมูลบนสื่อสังคมออนไลน์ โดยแนะนําการสํารองข้อมูล เพื่อให้มีข้อมูลไว้ใช้หากเกิดเหตุไม่คาดคิด และสามารถนําข้อมูลดังกล่าวมาเป็นพยานหลักฐานในการกู้คืนกับผู้ให้บริการในต่างประเทศได้
สําหรับผู้ประสบปัญหา สามารถติดต่อสอบถามได้ที่ ศูนย์ปฏิบัติการแก้ไขปัญหาอาชญากรรมออนไลน์ AOC 1441 ได้ตลอด 24 ชม. หรือแจ้งผ่านเว็บไซต์และแอปพลิเคชัน 1212 OCC
__________________________
รัฐบาลไทย-ข่าวทำเนียบรัฐบาล- รัฐมนตรีช่วยว่าการกระทรวงศึกษาธิการ พบปะชาว สพฐ. ย้ำจัดการศึกษาพื้นฐานตามนโยบาย “เรียนดี มีความสุข”
วันพฤหัสบดีที่ 9 พฤศจิกายน 2566
09/11/2566
รัฐมนตรีช่วยว่าการกระทรวงศึกษาธิการ พบปะชาว สพฐ. ย้ําจัดการศึกษาพื้นฐานตามนโยบาย “เรียนดี มีความสุข”
รัฐมนตรีช่วยว่าการกระทรวงศึกษาธิการ พบปะชาว สพฐ. ย้ําจัดการศึกษาพื้นฐานตามนโยบาย “เรียนดี มีความสุข”
นายสุรศักดิ์ พันธ์เจริญวรกุล รัฐมนตรีช่วยว่าการกระทรวงศึกษาธิการ (รมช.ศธ.) พบปะผู้บริหารและบุคลากร สํานักงานคณะกรรมการการศึกษาขั้นพื้นฐาน (สพฐ.) ซึ่งเป็นหน่วยงานที่ได้รับมอบหมายจาก พลตํารวจเอก เพิ่มพูน ชิดชอบ รัฐมนตรีว่าการกระทรวงศึกษาธิการ (รมว.ศธ.) ให้กํากับดูแล โดยมี นายอัมพร พินะสา เลขาธิการคณะกรรมการการศึกษาขั้นพื้นฐาน (เลขาธิการ กพฐ.) ผู้บริหาร ข้าราชการ และบุคลากร เข้าร่วม ณ ห้องประชุม สพฐ. 1 อาคาร สพฐ. 4 ชั้น 2 กระทรวงศึกษาธิการ
รมช.ศธ. กล่าวว่า ตามนโยบายการศึกษา และแนวทางการขับเคลื่อนนโยบาย “เรียนดี มีความสุข” ซึ่ง รมว.ศธ.ได้แถลงเมื่อวันที่ 14 กันยายนที่ผ่านมานั้น มีหลายโครงการที่เกี่ยวข้องกับ สพฐ. ที่จะต้องนําสู่การปฏิบัติ ทั้งในเรื่องของการลดภาระครู ครูและบุคลากรคืนถิ่น สามารถโยกย้ายกลับภูมิลําเนาด้วยความโปร่งใส ไม่มีการซื้อขายตําแหน่ง โดยสํารวจความต้องการและความขาดแคลนครูในแต่ละพื้นที่ก่อน ตลอดจนการแก้ไขปัญหาหนี้สินครูและบุคลากรทางการศึกษา ในส่วนของการลดภาระผู้เรียน การสร้างอาชีพเพื่อให้มีรายได้ระหว่างเรียน ที่จะช่วยลดภาระผู้ปกครองด้วย
ในส่วนของนโยบายแท็บเล็ตนักเรียนและครูนั้น เบื้องต้นได้ให้คณะทํางานศึกษาข้อมูลและหาวิธีการจัดหาที่คุ้มค่าและเกิดประโยชน์สูงสุด เพื่อให้สอดคล้องกับนโยบายของกระทรวงศึกษาธิการ และนโยบายรัฐบาล เพื่อสร้างโอกาสในการเรียนทุกที่ทุกเวลา และผู้เรียนสามารถเข้าถึงสื่อการเรียนที่ดี
“วันนี้มาพบปะพูดคุยกับคณะผู้บริหารของ สพฐ. ในเรื่องการทํางานร่วมกัน ว่าจะทําอย่างไรให้เกิดการขับเคลื่อนนโยบายของ รมว.ศธ. และนโยบายของรัฐบาล ให้เกิดประสิทธิผลสูงสุด อาทิ โรงเรียนขนาดเล็กที่ขาดครู มีครูไม่ครบชั้น ไม่ครบสาขาวิชา หรือการขาดแคลนภารโรงและเจ้าหน้าที่ธุรการ ซึ่งครูต้องทําหน้าที่นี้แทน ทําให้ครูทํางานหนักขึ้น เรื่องนี้ รมว.ศธ.ให้ความสําคัญ และต้องการที่จะช่วยลดภาระของครู แต่ก็ต้องยอมรับว่า ในบางเรื่องเราสามารถแก้ไขได้เอง แต่บางเรื่องต้องร่วมกับหน่วยงานภายนอกและต้องอาศัยเวลา
การที่ได้รับแต่งตั้งให้ดํารงตําแหน่งรัฐมนตรีช่วยว่าการกระทรวงศึกษาธิการ เป็นตําแหน่งที่สําคัญในการขับเคลื่อนการศึกษาของเยาวชนไทย ผมจึงมีความตั้งใจทํางานอย่างเต็มที่ เพื่อทําให้ทุกภารกิจที่ได้รับมอบหมายประสบผลสําเร็จ และต้องการเข้ามาส่งเสริมการทํางานของข้าราชการให้ง่ายขึ้น ไม่เป็นภาระหรือขัดขวางการทํางาน และยินดีรับฟังข้อเสนอแนะเพื่อพัฒนาการศึกษาที่ดีขึ้น โดยผมจะยึดแนวทางการทํางานของ รมว.ศธ. ในเรื่องความเรียบง่ายทั้งในการลงพื้นที่ตรวจราชการ และทํางานต่าง ๆ เพื่อให้การทํางานมีคุณภาพ โดยหวังว่าจะได้รับความมีส่วนร่วมจากชาว สพฐ.ทุกคน” รมช.ศธ.กล่าว
รัฐบาลไทย-ข่าวทำเนียบรัฐบาล-รมว.กห. เปิดงานนิทรรศการเทคโนโลยีและอุปกรณ์ป้องกันประเทศ ครั้งสำคัญของภูมิภาคปี 2023 ภายใต้แนวคิดพลังแห่งความร่วมมือ
วันพฤหัสบดีที่ 9 พฤศจิกายน 2566
รมว.กห. เปิดงานนิทรรศการเทคโนโลยีและอุปกรณ์ป้องกันประเทศ ครั้งสําคัญของภูมิภาคปี 2023 ภายใต้แนวคิดพลังแห่งความร่วมมือ
...
รัฐบาลไทย-ข่าวทำเนียบรัฐบาล-รมว.อุตสาหกรรม จี้เร่งผลิต “โปแตช” ย้ำนโยบายแก้ปัญหา หากผลิตไม่ได้ต้องหาผู้ประกอบการรายใหม่เข้าดำเนินการ
วันพฤหัสบดีที่ 9 พฤศจิกายน 2566
09/11/2566
รมว.อุตสาหกรรม จี้เร่งผลิต “โปแตช” ย้ํานโยบายแก้ปัญหา หากผลิตไม่ได้ต้องหาผู้ประกอบการรายใหม่เข้าดําเนินการ
รมว.อุตสาหกรรม จี้เร่งผลิต “โปแตช” ย้ํานโยบายแก้ปัญหา หากผลิตไม่ได้ต้องหาผู้ประกอบการรายใหม่เข้าดําเนินการ
การประชุมคณะรัฐมนตรี 7 พฤศจิกายน 2566 มีรายงานว่า นายกรัฐมนตรีได้มีการสอบถามในการผลิตแร่โปแตชในประเทศไทย ซึ่งล่าสุดนั้นมีผู้ประกอบการได้รับประทานบัตร หรือสัมปทานในการทําเหมืองจํานวน 3 ราย ในจังหวัดชัยภูมิ อุดรธานี และนครราชสีมา และได้ให้นโยบายว่าจะต้องมีการเร่งรัดให้มีการผลิตแร่เข้าสู่ระบบ แต่จนถึงขณะนี้พบว่าผู้ประกอบการทั้ง 3 รายยังไม่สามารถดําเนินการทําเหมืองและนําแร่โปแตชขึ้นมาใช้ประโยชน์ได้ ในการแก้ไขปัญหา จึงได้มีการสั่งการให้เร่งรัดและหากหากปัญหาเกิดจากผู้ประกอบการไม่สามารถดําเนินการได้จะต้องหาผู้ประกอบการรายใหม่
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า โปแตช คือวัตถุดิบสําคัญในการผลิตปุ๋ยตลาดโลกมีความต้องการสูงมาก ในประเทศไทยมีปริมาณสํารองแร่ชนิดนี้มากเป็นอันดับต้นๆ ของโลกรองจากแคนาดา รัสเซีย และ เบลารุส ปัจจุบันการขาดแคลน โปแตชวัตถุดิบต้นทางกว้างขวางมากทําให้ราคาปุ๋ยที่ไปถึงมีเกษตรกรถีบตัวสูงขึ้น ขณะที่ความต้องการใช้ปุ๋ยในอุตสาหกรรมการเกษตรมีความจําเป็นอย่างมาก
รัฐมนตรีว่าการกระทรวงอุตสาหกรรม ระบุเพิ่มเติมว่า การประชุม ครม. 7 พฤศจิกา นายกรัฐมนตรีได้ติดตามเรื่องนี้ได้สอบถามถึงผู้รับสัมปทานทั้ง 3 ราย ให้เร่งดําเนินการผลิตเพื่อนําวัตถุดิบเข้าระบบ แนวนโยบายและการสั่งการสําคัญขณะนี้คือหากผู้รับสัมปทานทั้ง 3 รายที่ได้สัมปทานไปยังไม่ดําเนินการหรือดําเนินการไม่ได้ กระทรวงอุตสาหกรรม และหน่วยงานที่เกี่ยวข้องจะต้องเร่งหาผู้ดําเนินการรายใหม่เข้าดําเนินการ เพื่อให้มีวัตถุดิบเข้าไปในระบบการผลิตปุ๋ยเพื่ออุตสาหกรรมการเกษตร และอุตสาหกรรมที่เกี่ยวข้องให้ได้อย่างรวดเร็ว ขณะนี้ได้สั่งการให้เจ้าหน้าที่เข้าติดตามแล้ว
รัฐบาลไทย-ข่าวทำเนียบรัฐบาล- รมว ดีอี ตรวจเยี่ยมกรมอุตนิยมวิทยา พร้อมมอบนโยบายปฎิบัติงาน
วันพฤหัสบดีที่ 9 พฤศจิกายน 2566
รมว ดีอี ตรวจเยี่ยมกรมอุตนิยมวิทยา พร้อมมอบนโยบายปฎิบัติงาน
รมว ดีอี ตรวจเยี่ยมกรมอุตนิยมวิทยา พร้อมมอบนโยบายปฎิบัติงาน
วันนี้ (9 พฤศจิกายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงฯ และคณะทํางาน เข้าตรวจเยี่ยม และมอบนโยบายให้แก่ กรมอุตุนิยมวิทยา หน่วยงานในสังกัดกระทรวงฯ พร้อมร่วมรับฟังแนวทาง การดําเนินการที่สอดคล้องกับนโยบายรัฐบาล และกระทรวงดิจิทัลฯ โดยมีนางสาวกรรวี สิทธิชีวภาค อธิบดีกรมอุตุนิยมวิทยา ข้าราชการ และเจ้าหน้าที่หน่วยงานในสังกัด ให้การต้อนรับ
__________________
รัฐบาลไทย-ข่าวทำเนียบรัฐบาล-รัฐบาลไทยยกเว้นการตรวจลงตราให้นักท่องเที่ยวอินเดียและไต้หวัน ตั้งแต่ 10 พฤศจิกายน 2566 – 10 พฤษภาคม 2567
วันพฤหัสบดีที่ 9 พฤศจิกายน 2566
รัฐบาลไทยยกเว้นการตรวจลงตราให้นักท่องเที่ยวอินเดียและไต้หวัน ตั้งแต่ 10 พฤศจิกายน 2566 – 10 พฤษภาคม 2567
รัฐบาลไทยยกเว้นการตรวจลงตราให้นักท่องเที่ยวอินเดียและไต้หวัน ตั้งแต่ 10 พฤศจิกายน 2566 – 10 พฤษภาคม 2567
เมื่อวันที่ 30 ตุลาคม 2566 คณะรัฐมนตรีมีมติยกเว้นการตรวจลงตราให้แก่ผู้ถือหนังสือเดินทางธรรมดา (รวมทั้งเอกสารเดินทาง) ของอินเดียและไต้หวัน สามารถพํานักในไทย ได้ไม่เกิน 30 วัน โดยเป็นมาตรการชั่วคราวที่จะมีผลบังคับใช้ตั้งแต่วันที่ 10 พฤศจิกายน 2566 ถึง วันที่ 10 พฤษภาคม 2567
มาตรการดังกล่าวเป็นไปตามนโยบายของรัฐบาลในการส่งเสริมการท่องเที่ยว ที่มุ่งอํานวยความสะดวกให้นักท่องเที่ยวอินเดียและไต้หวันในการเดินทางเข้าประเทศไทย โดยเฉพาะในฤดูท่องเที่ยวหลักตั้งแต่เดือนพฤศจิกายน 2566 ทั้งนี้ ภายในปี พ.ศ. 2566 คาดว่าจะมีนักท่องเที่ยวอินเดียและไต้หวันเดินทางไทยเยือนไทยกว่า 1,500,000 คน และ 700,000 คน ตามลําดับ
รัฐบาลไทย-ข่าวทำเนียบรัฐบาล-“ศุภมาส” หารือ อ หนุนพัฒนากำลังคนผ่าน “สถาบันโคเซ็น” พร้อมสร้างนวัตกรรมขับเคลื่อนเศรษฐกิจใหม่และสร้างสังคมที่เข้มแข็งของทั้งสองประเทศ
วันพฤหัสบดีที่ 9 พฤศจิกายน 2566
“ศุภมาส” หารือ อ หนุนพัฒนากําลังคนผ่าน “สถาบันโคเซ็น” พร้อมสร้างนวัตกรรมขับเคลื่อนเศรษฐกิจใหม่และสร้างสังคมที่เข้มแข็งของทั้งสองประเทศ
.....
เมื่อวันที่ 4 พ.ย. นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พญ.เพชรดาว โต๊ะมีนา ที่ปรึกษา รมว.กระทรวง อว. รศ.ดร.พาสิทธิ์ หล่อธีรพงศ์ รองปลัดกระทรวง อว. และผู้บริหารกระทรวง อว. ให้การต้อนรับ นายนิชิมูระ ยาซูโตชิ รัฐมนตรีว่าการกระทรวงเศรษฐกิจ การค้า และอุตสาหกรรมญี่ปุ่น (Ministry of Economic, Trade and Industry – METI) และคณะ ณ ห้องรับรองพระจอมเกล้า ชั้น 4 อาคารพระจอมเกล้า สํานักงานปลัดกระทรวง อว. (โยธี)
นางสาวศุภมาส กล่าวว่า ไทยและญี่ปุ่นเป็นทั้งมิตรและหุ้นส่วนความร่วมมือที่สําคัญต่อกัน ในปี 2566 นี้ เป็นปีที่ทั้งสองประเทศได้ประสานความร่วมมือภายใต้กรอบอาเซียน-ญี่ปุ่น ครบรอบ 50 ปี ซึ่งประเทศไทยได้รับมอบหมายให้เป็น Country Coordinator ระหว่างปี 2564-2567 โดยได้มีการจัดกิจกรรมขึ้นหลากหลายโครงการ เช่น การประชุมเชิงปฏิบัติการ ผลักดันความร่วมมือระหว่างประเทศด้านการอุดมศึกษา วิทยาศาสตร์ วิจัยและนวัตกรรม การประชุม JASTIP Session เพื่อกําหนดวิสัยทัศน์ความสัมพันธ์อาเซียน-ญี่ปุ่น สู่ปี 2050 การประชุม ASEAN Space Workshop ภายใต้หัวข้อ Space Weather และ การจัดงาน ASEAN Innovation Week ในหัวข้อที่เกี่ยวกับ Carbon Neutrality และ ASEAN Green Economy เป็นต้น ที่สําคัญ เมื่อช่วงเดือน ต.ค. ที่ผ่านมา ตนยังได้มีโอกาสพบปะกับหน่วยงานภาคเอกชนและหน่วยงานพันธมิตรด้านอวกาศของประเทศญี่ปุ่นในงาน Thailand Space Week 2023 โดยได้แลกเปลี่ยนองค์ความรู้ นวัตกรรมด้านอวกาศ รวมทั้งด้านอื่น ๆ ร่วมกันอีกด้วย
รมว.กระทรวง อว.กล่าวต่อว่า นอกจากนี้ หน่วยงานของประเทศไทยและประเทศญี่ปุ่น ได้แก่ สํานักงานพัฒนาวิทยาศาสตร์และเทคโนโลยีแห่งชาติ (สวทช.) และ องค์การพัฒนาพลังงานและเทคโนโลยีอุตสาหกรรมใหม่ (NEDO) ยังได้มีการลงนามความร่วมมือภายใต้กรอบ BCG Model ของประเทศไทยและ Green Growth Strategy ของประเทศญี่ปุ่น เป็นการสร้างเครือข่ายร่วมกันระหว่างหน่วยงานรัฐ นักวิจัย และภาคเอกชนของทั้งสองประเทศ เพื่อมุ่งหวังไปสู่การพัฒนานวัตกรรม ความรู้ด้านวิทยาศาสตร์ เทคโนโลยี รวมถึงด้านการศึกษาร่วมกันอย่างมีประสิทธิภาพทั้งในปัจจุบันและอนาคต
“ขณะที่ ในด้านการพัฒนากําลังคน กระทรวง อว. ยังได้จัดตั้งสถาบันไทยโคเซ็นในประเทศไทย ที่อยู่ภายใต้การดูแลของ สถาบันโคเซ็น ประเทศญี่ปุ่น เพื่อผลิตวิศวกรนักปฎิบัติโคเซ็น ที่มีทักษะและความเชี่ยวชาญเฉพาะด้าน ทั้งนี้ นักศึกษารุ่นแรกกําลังจะจบการศึกษาในปี 2567 นี้ ซึ่งตนเชื่อว่าบัณฑิตจากสถาบันโคเซ็นจะเป็นที่ต้องการและได้ทํางานในภาคอุตสาหกรรมชั้นนําของประเทศ และพวกเขาเหล่านี้จะเป็นความหวังในการพัฒนาภาคอุตสาหกรรมเป้าหมายในประเทศไทยต่อไป”